1922 m. Lietuvos futbolo pirmenybės

1922 m. Lietuvos futbolo pirmenybės (arba Kauno apygardos pirmenybės) – pirmasis Lietuvos futbolo čempionatas, surengtas 1922 m. gegužę–rugsėjį. Pirmenybes pradėjo 10 komandų, tačiau baigė tik 6. Pirmąsias pirmenybių rungtynes sužaidė Šaulių sąjungos ir Lenkų gimnazijos komandos (0-1). Nepaisant įvairių nesklandumų, pirmojo Lietuvos futbolo čempionato reikšmė labai svarbi, kadangi varžybos apėmė labai plačius gyventojų sluoksnius – dalyvavo tarnautojai, darbininkai, kariškiai, studentai, moksleiviai. Dėl to futbolas įgijo didelį populiarumą. Pirmenybių ir tarptautinių rungtynių atgarsiai greitai pasklido visoje Lietuvoje. Besidominčių futbolu žmonių ratas labai išsiplėtė, komandos buvo kuriamos net mažuose miesteliuose.

 Pasirengimas 

1922 m. kovo 22 d. Kaune įsteigta Lietuvos sporto lyga (LSL) – aukščiausioji fizinio lavinimo institucija. Futbolo komiteto vadovu išrinktas Steponas Garbačiauskas, centro komiteto pirmininku – Jonas Šodė.Algirdas Klimkevičius. Futbolininkams draudė rūkyti aikštėje. 2012-06-06, Sportas.info (tikrinta 2024-01-02). 1922 m. balandžio viduryje „Lietuvos“ laikraštyje ir „Trimito“ žurnale buvo išspausdinti tokie skelbimai (kalba netaisyta):

Panašų skelbimą pateikė ir „Lietuvos sportas“:

Iš 15–16 komandų, išsakiusių norą dalyvauti čempionate, buvo atrinkta 10 – visos iš Kauno. Kitoms komandoms trūko uniformų, be kurių buvo neleidžiama dalyvauti varžybose. LSL futbolo skyrius (vėliau – komitetas), siekdamas, kad pirmenybių rungtynės vyktų tvarkingai ir be incidentų, išleido aplinkraštį, kuriame rašoma: 

 Komandos 

Dalyvavo 10 komandų: LFLS I, LFLS II, LFLS Šančių skyrius, Šaulių (LŠS) I, Šaulių II, Baltgudžių atskiras batalionas, Centrinių įstaigų raštininkų kuopa (CRK), „Aviacija“, „Makabi“ ir Kauno lenkų gimnazija (FKLG). Čempionato metu 4 komandos buvo pašalintos, tad jį baigė tik 6 ekipos.

 Komanda  Įkūrimas  Pastabos  Namų aikštė Kauno „Aviacija“  1919  Aviatorių komanda, vyravo lietuviai.  2 aikštės Kauno Ąžuolyne ir Fredos aviacijos aikštė Kauno „Baltgudžių atskiras batalionas“  1922  Baltgudžių (taip vadinti baltarusiai) atskiro bataliono (BAB) komanda. Kauno „Centrinių įstaigų raštininkų kuopa“  1922  Centrinių įstaigų raštininkų kuopos (CRK) komanda (daugiausia žaidė Krašto apsaugos ministerijos ūkio dalies darbuotojai), vyravo lietuviai. Kauno „Lenkų gimnazija“  1922  Kauno lenkų gimnazijos komanda (FKLG). Kauno LFLS  1920  Vyravo lietuviai. Kauno LFLS II  ~1922  LFLS klubo dublerinė komanda, vyravo lietuviai. Šančių LFLS  1921  LFLS klubo Šančių skyriaus komanda, vyravo lietuviai. Kauno „Lietuvos šaulių sąjunga“  1920  Šaulių sąjungos komanda, vyravo lietuviai. Kauno „Lietuvos šaulių sąjunga II“  ~1922  Dukterinė šaulių sąjungos komanda, vyravo lietuviai. Kauno „Makabi“  1920  Žydų komanda.

 Stadionai 

Pirmenybės žaistos 3 aikštėse – 2 Ąžuolyne ir 1 Fredoje. Kadangi abi futbolo aikštės Ąžuolyne ilgą laiką buvo neaptvertos, dėl to daugiausia žiūrovų būdavo be bilietų už virvėmis atskirtos zonos. Tik vasaros pabaigoje aplink pagrindinę aikštę buvo įrengti suolai.

 Rezultatai 

Nugalėtojais tapo pagrindiniai čempionato iniciatoriai LFLS futbolininkai. Šios komandos narys Steponas Garbačiauskas tapo pirmuoju Lietuvos sporto lygos futbolo komiteto vadovu, o jam talkino kitas didelis sporto entuziastas, legendinis lakūnas Steponas Darius. Jis čempionatą pradėjo „Aviacijos“ komandoje, o II rate žaidė LFLS gretose.

2022 m. gegužės 7-oji tapo didele švente futbolo mėgėjams, kadangi tą dieną dviejose Ąžuolyno aikštėse lygiagrečiai įvyko net 4 rungtynės – po 2 rungtynes iškart. Pirmoji 13 val. į aikštę išbėgo geltonais marškinėliais vilkėjusi LFLS Kaunas ir žaliais marškinėliais su geltonu kryžiumi raudoname skyde pasipuošę pagrindinės vienuolikės LŠS Kaunas šauliai. Teisėjavo vokietis Hansas Gecas (KSK Kaunas futbolininkas). Šauliai iki šių rungtynių nebuvo surengę nė vienos bendros treniruotės, tačiau pirmąjį kėlinį atsilaikė nepraleidę nė vieno įvarčio. Vėliau LFLS futbolininkų persvara buvo akivaizdi ir jie nugalėjo 5-0. Per antrąsias rungtynes pusvalandžiu vėliau gretimoje aikštėje LFLS-2 Kaunas komanda 8-0 nugalėjo šaulių pamainą LŠS-2 Kaunas. Teisėjavo LFLS futbolininkas Vaclovas Dapkus. Per trečiąsias rungtynes pirmojoje aikštėje LFLS Šančiai (vėliau „Kovas“) tik 2-1 nugalėjo lenkų gimnazistus (FKGL Kaunas). Atkaklus buvo ir ketvirtasis susitikimas, tačiau labiau patyrę Makabi Kaunas 4-2 įveikė CRK Kaunas komandą. Beje, vėl teisėjavo V. Dapkus. Visos rungtynės žaistos vietinės „Sporto“ bendrovės padovanotais baltais kamuoliais iš 18 dalių. Oras tą dieną buvo nepalankus, tad ir žiūrovų susirinko nedaug.http://lff.lt/news/3865/ (G. Kalinausko metraščiai)

Čempionatas vyko nesklandžiai, blogai teisėjauta (pirmoji teisėjų laida kursuose parengta tik 1924 m.). Neretai komandos į rungtynes atvykdavo ne visos sudėties, kartais visai neatvykdavo. Prieš II ratą, prasidėjusį rugpjūčio 20 d., iš varžybų pašalinta Lenkų gimnazija Kaunas (už birželio 18 d. jų iniciatyva nutrauktas rungtynes su „Aviacija“, kai lenkų vartininkas bėgiojo po baudos aikštelę su kamuoliu). Kai kur teigiama, kad LŠS Kaunas pašalintas dėl rungtynių, kurios buvo be leidimo sužaistos Klaipėdoje: birželio 18 d. komanda pralaimėjo 0-21 ir šaulių spauda teigė, kad komanda diskvalifikuota visam sezonui „už nužeminimą Lietuvos sporto prieš tarptautinę sporto šeimą“, nors tuometinio Futbolo komiteto pirmininkas Steponas Garbačiauskas neigia, kad komanda galėjo būti nubausta už pralaimėjimą. LŠS-2 Kaunas pašalinta dėl keletos neatvykimų į rungtynes, žaidimą ne pilnos sudėties, taip pat pasipildymą pirmosios šaulių komandos žaidėjais. „Aviacija“ pati pasitraukė iš varžybų.

Įskaitant rungtynes su pašalintomis komandomis, čempionai LFLS laimėjo 12 rungtynių iš 12, bendru įvarčių santykiu 68:4.„Kūno kultūra ir sveikata“, 1934 m. ''Cituoja 

 Galutinė lentelė 

|}

 Prizininkai 

 Šaltiniai 

 Nuorodos 




 LFF Lyga 1922 (Foot.dk)
 Lithuania - List of Final Tables (Rsssf.com)
 Lithuanian Final Tables 1922-2013 (Rsssf.com)
 Lithuania 1922–1930 (Claudionicoletti.eu)